નરેશ પટેલના રાજીનામાં બાદ પાસના કન્વિનર હાર્દિક પટેલે કોમેન્ટ કરી હતી કે, ખોડલધામના ભગવાકરણને કારણે આ સ્થિતિ પેદા થઇ છે. આ અંગે નરેશ પટેલે હાર્દિકનું નામ લીધા વગર કહ્યું હતું કે, ‘લોકશાહીમાં તમામ વ્યક્તિને પોતાની વાત રજૂ કરવાનો અધિકાર છે, પરંતુ કોઇના ઘરમાં વિવાદ ચાલતો હોય અને પેટ્રોલ છાંટો તો પોતાને ત્યાં પણ એવું થઇ શકે’. આ ઉપરાંત યુવકોએ સૂત્રોચ્ચાર કર્યા હતા તેમજ શહેરના જુદા-જુદા સ્થળે ગદ્દારને જાહેર કરો તેવા લખાણવાળા પોસ્ટર લાગ્યા હતા, આ ઘટનાક્રમથી પોતે વ્યથિત થયા હતા અને સમગ્ર ઘટનાક્રમની નિંદા કરે છે. આવા કૃત્ય પાછળ સંડોવાયેલા લોકો અંગે તપાસ કરી જરૂર પડ્યે કાર્યવાહી પણ કરવામાં આવશે.